เรื่องร้องเรียน: การทิ้งขยะ ณ ตำแหน่งป้ายห้ามทิ้งขยะ แถวปากซอยปรีดีพนมยงค์ 16 เป็นแบบนี้มาตลอดนานแล้ว - ป้ายก็อยู่นานแล้ว ขยะก็ถูกนำมาทิ้ง (วาง) ไว้เสมอ กทม.ก็มาเก็บเสมอ. ตรงทางข้ามลำคลองเล็กๆใกล้ป้ายรถเมล์ซอยปรีดีพนมยงค์ 4 ก็มีครับ กลิ่นเหม็นทุกเย็นครับ
การดำเนินการของเจ้าหน้าที่: ฝ่ายรักษาความสะอาดและสวนสาธารณะ สำนักงานเขตวัฒนา ได้ดำเนินการแก้ไขปัญหาเพื่อบรรเทาความเดือดร้อนของประชาชนผู้ที่พักอาศัยในบริเวณดังกล่าว และผู้ที่สัญจรผ่านไปมา ดังนี้ 1. ประชาสัมพันธ์ขอความร่วมมือประชาชน บริษัท ห้าง ร้าน นำขยะมูลฝอยใส่ถุงที่ไม่รั่วซึมและมัดปากถุงให้แน่นหนา และนำมาตั้งวางเพื่อรอการจัดเก็บตามเวลาที่กำหนด (18.00-03.00 น.) และจะดำเนินการให้แล้วเสร็จก่อนเวลา 05.00 น. ซึ่งจะประชาสัมพันธ์เป็นระยะๆ อย่างต่อเนื่อง 2. ในส่วนของการทิ้งขยะนอกเวลาการจัดเก็บ ฝ่ายรักษาความสะอาดและสวนสาธารณะ จักได้ประสานแจ้งฝ่ายเทศกิจเพื่อดำเนินการตามอำนาจหน้าที่ต่อไป ฝ่ายรักษาความสะอาดและสวนสาธารณะ สำนักงานเขตวัฒนา ขอขอบพระคุณข้อมูลอันเป็นประโยชน์จากผู้แจ้ง
ความเห็นของผู้แจ้ง: ขอบคุณมากครับ,  ถ้าเขตมีเวลาและสถานที่ประจำเพื่อให้ประชาชนเอาถุงขยะมาวางให้เจ้าหน้าที่เก็บตามเวลาที่กำหนด - เพื่อให้เกิดสภาพที่ดูแล้วเรียบร้อย - อาจจะทำแผ่นหลายๆแผ่นที่พับต่อกันตั้งล้อมไว้ได้มากั้นบริเวณไว้ พอรถขนขยะมาเก็บแล้วก็พับเก็บไว้ โดยให้ประขาชนย่านนั้นเป็นตัวแทนรับผิดชอบดูแลแผ่นเหล่านี้ ผลัดเปลี่ยนกันรับผิดชอบดูแลจัดการครับ, หรืออีกวิธีให้แต่ละบ้านแต่ละร้านเอาขยะใส่ถุงและใส่ถังขยะของตัวเองอีกทีแล้วเข็นมาตั้งรวมกันไว้ในบริเวณที่เจ้าหน้าที่กำหนดไว้, หลังจากที่เจ้าหน้าที่มาเก็บขยะไปแล้วก็ให้แต่ละบ้านแต่ละร้านมาเก็บถังขยะของตนเองกลับไป, ทำแบบนี้เป็นประจำครับ, ฝากพิจารณาครับ, ลองคิดหาวิธีอื่นดูด้วยนะครับ
พื้นที่: แขวงพระโขนงเหนือ เขตวัฒนา กรุงเทพมหานคร